Je suis Charlie

Je suis Charlie (; fransk for «jeg er Charlie») er et slagord som ble tatt i bruk av tilhengere av ytringsfrihet etter attentatet mot den satiriske avisen Charlie Hebdo 7. januar 2015. Tolv mennesker ble drept, blant dem journalister og karikaturtegnere. Slagordet ble knyttet opp mot en tekstplakat med slagordet påmalt i hvitt og grått mot svart bakgrunn. Slagordet ble knyttet til en omfattende støtte til avisen og for de som ble rammet av skytingen. Emneknaggen #jesuischarlie fulgte slagordet og tekstplakaten på Facebook, Twitter og andre sosiale medier. Noen journalister omfavnet uttrykket som et kamprop for friheten til selvutfoldelse.

Også emneknaggen «#jesuisahmed» til minne om politimannen Ahmed Merabet som ble myrdet av de to gjerningsmennene, fikk stor utbredelse, gjerne med tilføyelsen «Jeg er ikke Charlie, jeg er Ahmed, den døde konstabelen. Charlie gjorde narr av min tro og min kultur, og jeg døde for å forsvare deres rett til å gjøre det.»

Referanser

Eksterne lenker 
 

Terrorisme
Ytringsfrihet
Politiske slagord
Franske ord og uttrykk
Introduksjoner i 2015
Politikk i 2015
Kunst og kultur i 2015